Dawtmi \_\_\_\_\_\_\_\_\_\_

Sianginn pawl cu cawnnak caah a tthami hmun ansi ii ho paoh nih a himmi le a ngandammi cawnnak pawngkam ngeihnak covo an ngei. Sianginn cu rianttuannak hmun zong ansi, ii sianginn rianttuantu hna nih an rianttuannak ah tlerhnak silole himlonak an ton lo ding aa tlak.

Term 3,2022 in, Sianginn Pawngkam Himnak Nawlchuahnak Khuakhaannak (Khuakhaannak) nih Victorian sianginn vialte a phan lai. Hi Khuakhaannak nih hin sianguk pawl le a dang nawlngeitu hna cu rianttuantu, sianghngakchia pawl silole sianginn pawngkam chung ii minung pakhat khat fahnak, sarhsatnak, silole tlerhnak a tuahtu a cheukhat nulepa pawl, zohkhenhtu pawl silole a dang upa pawl rikhiahnak chiah ding ah tuah lio mi silole laakhruak sianginn pawngkam himnak nawlchuahnak a onh hna lai. Khuakhaannak a huap in zohnak a petu [video](https://vimeo.com/723185699/0195aac2e2) tawi telh in, khuakhaannak kong tam deuh theihnak ding ah [kaa hin](https://www.vic.gov.au/school-community-safety-orders) hmet.

Hi Khuakhaannak nih nawlchuahnak pek khawhmi le an fa le dannak himnak a pek hna lai. Abianabia ah, tuah lio mi sianginn pawngkam himnak nawlchuahnak chuah asi hlaan ah, nawlngeitu nih nawlchuahnak ii pumpak lehnak le hi nawlchuahnak nih an fa le zeitindah a hnorsuan khawh hna timi ttha tein a ruah hmasa hrim lai. Ziaza remhnak ca khammi a tlawmbik thimnak asi ahcun Nawlchuahnak cu a hnu bik a phichuahnak thimnak lawng ah chuah asi kho. Nawlchuahnak pek asi kho mi nulepa, zohkhenhtu hna le a dang upa pawl caah Khuakhaannak ah runvennak sernak kong tam deuh [Zungtthen website](https://www.vic.gov.au/school-community-safety-orders) ah lut.

Sianginn um mi a ho paoh, a bik in rianttuantu le nulepa/zohkhenhtu hna, cu cawnnak le rianttuannak ah sianginn cu a ttha deuh mi hmun asi nak hnga a biapimi dirhmun ah an i tel [Sianginn Pawngkam Phunghram](https://www.education.vic.gov.au/Pages/Respectful-Behaviours-within-the-School-Community-Policy.aspx) he Upatnak ziaza nih nulepa, zohkhenhtu hna le sianginn rianttuantu pawl nih sianginn cu cawnnak ah a tthami hmunhma a si nak hnga sernak caah ttuanvo pawl a langh ter.

Kan ii tinh ttimi cu na fa a fimthiamnak bawmhnak caah asi. Hi tuahnak caah, na ruahnak chimhtthannak(feedback) le lungtlinlonak langhternak kan in halmi cu a tthami le upat awktlak asi. A tthami le upatawktlaak asimi ruahnak chimhtthannak pek na duh ahcun nulepa cu sianginn ii lungtlinlonak phunghram zulding ah silole [Zungtthen ii Lungtlinlonak Phunghram](https://www2.education.vic.gov.au/pal/complaints/policy) zulh ding ah theihter tthan ansi.

Sianginn Pawngkam Phunghram chung [Upatnak Ziaza pawl](https://www.education.vic.gov.au/Pages/Respectful-Behaviours-within-the-School-Community-Policy.aspx) le kan sianginn pawngkam he a tthami pehtlaihnak sernak caah a dang hram pawl na hmuh khawh [kaa hin](https://www.vic.gov.au/building-positive-relationship-your-childs-school).

[insert Principal’s name and contact details].